ཕྱི་ལོ་༢༠༠༨ཟླ་༣ཚེས་༡༦ནས་༡༨བར་ཉིན་གསུམ་རིང་རྨ་ཆུ་རྫོང་དུ་སློབ་མ་དང་།དགེ་འདུན་པ།འབྲོག་པ་མང་ཚོགས་བཅས་ཀྱིས་རྒྱ་གཞུང་གི་དབང་བསྒྱུར་ལ་ངོ་རྒོལ་གྱི་ལས་འགུལ་བསྟུད་མར་སྤེལ་ཡོད་ལ།ངོ་རྒོལ་སྐབས་ལག་ཏུ་ཁ་བཏགས་དང་།བོད་ཀྱི་རྒྱལ་དར།༧གོང་ས་མཆོག་གི་སྐུ་པར་བཅས་བཟུང་ནས་བོད་ལ་རང་དབང་དགོས་པ་དང་༧གོང་ས་མཆོག་བོད་ལ་ཕེབས་འཇུག་དགོས་པའི་སྐད་འབོད་བྱས་ཡོད་པ་རེད།གཞན་ཡང་ངོ་རྒོལ་ལས་འགུལ་བ་ཚོས་སྲིད་གཞུང་གི་ལས་ཁུངས་ཁག་ལ་རྡོས་གཞུ་བ་དང་སྤྱི་བདེ་མི་སྣའི་རླངས་འཁོར་མེར་སྒྲོན་པ་སོགས་བྱས་ཡོད།སྐབས་དེར་ས་གནས་སྤྱི་བདེ་ལས་ཁུངས་ཡོངས་རྫོགས་མེར་བསྲེགས་ཏེ་གཞི་རྒྱ་ཆེ་བའི་ལས་འགུལ་སྤེལ་ཡོད་པ་རེད།